ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Απριλίου 1997 για την αντικατάσταση της απόφασης 96/536/ΕΚ για την κατάρτιση του πίνακα των προϊόντων με βάση το γάλα για τα οποία δόθηκε άδεια στα κράτη μέλη να παραχωρήσουν μεμονωμένες ή γενικές παρεκκλίσεις δυνάμει του άρθρου 8 παράγραφος 2 της οδηγίας 92/46/ΕΟΚ, καθώς και το χαρακτήρα των παρεκκλίσεων που εφαρμόζονται κατά την παρασκευή των προϊόντων αυτών (97/284/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 92/46/ΕΟΚ του Συμβουλίου, της 16ης Ιουνίου 1992 για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα (1), όπως τροποποιήθηκε τελευταία από την οδηγία 96/23/ΕΚ του Συμβουλίου (2), και ιδίως το άρθρο 8 παράγραφος 2, Εκτιμώντας: ότι το πρώτο εδάφιο της παραγράφου 2 του άρθρου 8 της οδηγίας 92/46/ΕΟΚ προβλέπει τη δυνατότητα να παραχωρήσουν τα κράτη μέλη μεμονωμένες ή γενικές παρεκκλίσεις από ορισμένες διατάξεις της εν λόγω οδηγίας 7 ότι, με την απόφαση 96/536/ΕΚ της Επιτροπής (3), έχει δοθεί η άδεια στα κράτη μέλη να παραχωρήσουν παρεκκλίσεις από ορισμένες διατάξεις του άρθρου 7 μέρος Α στοιχεία 1 έως 4 της οδηγίας 92/46/ΕΟΚ και έχει καθορίσει το χαρακτήρα των παρεκκλίσεων αυτών 7 ότι το κείμενο της εν λόγω απόφασης πρέπει να προσαρμοστεί προκειμένου να καταστεί σαφέστερο και, επιπλέον, δεν υπάρχει λόγος να δημοσιευθεί κατάλογος των προϊόντων με βάση το γάλα για τα οποία τα κράτη μέλη παραχωρούν μεμονωμένες ή γενικές παρεκκλίσεις που έχουν επιτραπεί δυνάμει του άρθρου 8 παράγραφος 2 της οδηγίας 92/46/ΕΟΚ 7 ότι η παραχώρηση παρέκκλισης από τα κράτη μέλη δυνάμει της απόφασης 96/536/ΕΚ δεν παρέχει το δικαίωμα στους παραγωγούς των σχετικών προϊόντων να διαθέτουν στο εμπόριο τα προϊόντα χρησιμοποιώντας ονομασία που έχει επιφυλαχθεί δυνάμει του κανονισμού (ΕΟΚ) αριθ. 2081/92 του Συμβουλίου, της 14ης Ιουλίου 1992, σχετικά με τις γεωγραφικές ενδείξεις και τις ονομασίες προέλευσης των γεωργικών προϊόντων και των τροφίμων (4), όπως τροποποιήθηκε τελευταία από τον κανονισμό (ΕΚ) αριθ. 535/97 (5) 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το κείμενο της απόφασης 96/536/ΕΚ αντικαθίσταται από το ακόλουθο κείμενο: «Άρθρο 1 Κατά την έννοια του άρθρου 8 παράγραφος 2 της οδηγίας 92/46/ΕΟΚ και για τους σκοπούς της παρούσας απόφασης, ως προϊόντα με βάση το γάλα τα οποία έχουν παραδοσιακά χαρακτηριστικά, θεωρούνται τα προϊόντα με βάση το γάλα: - τα οποία αναγνωρίζονται ιστορικά ή - τα οποία παρασκευάζονται σύμφωνα με τις τεχνικές προδιαγραφές ή τις κωδικοποιημένες ή καταχωρημένες μεθόδους παρασκευής στο κράτος μέλος στο οποίο παρασκευάζεται παραδοσιακά το προϊόν ή - τα οποία παρασκευάζονται από εθνικό, περιφερειακό ή τοπικό νόμο στο κράτος μέλος στο οποίο παρασκευάζεται παραδοσιακά το προϊόν. Άρθρο 2 Εξουσιοδοτούνται τα κράτη μέλη να παραχωρήσουν, στις εγκαταστάσεις που παρασκευάζουν ορισμένα προϊόντα με βάση το γάλα τα οποία παρουσιάζουν παραδοσιακά χαρακτηριστικά όπως αυτά ορίζονται στο άρθρο 1, παρεκκλίσεις από τις απαιτήσεις που προβλέπονται: α) από το παράρτημα Β κεφάλαιο Ι σημείο 6 και από το παράρτημα Γ κεφάλαιο ΙΙΙ σημείο 2 της οδηγίας 92/46/ΕΟΚ όσον αφορά τη φύση των υλικών που συνιστούν τους ειδικούς εξοπλισμούς για την παρασκευή, τη συντήρηση ή τη συσκευασία των προϊόντων αυτών. Οι εξοπλισμοί αυτοί θα πρέπει ωστόσο να διατηρούνται σταθερά σε ικανοποιητική κατάσταση όσον αφορά την καθαριότητα, να καθαρίζονται τακτικά και να απολυμαίνονται 7 β) από το παράρτημα Β κεφάλαιο Ι σημείο 2 στοιχεία α), β), γ) και δ) της οδηγίας 92/46/ΕΟΚ όσον αφορά τα κελάρια ωρίμανσης ή τις αίθουσες ωρίμανσης των προϊόντων αυτών 7 Αυτά τα κελάρια ωρίμανσης ή οι αίθουσες ωρίμανσης μπορούν να διαθέτουν τοιχώματα φυσικά από γεωλογική άποψη, τοίχους, δάπεδα, οροφές ή/και πόρτες τα οποία να μην είναι λεία, αδιάβροχα, ανθεκτικά, να μην έχουν επιχρισθεί με υλικό ανοικτού χρώματος ή να μην αποτελούνται από αναλλοίωτα υλικά. Για να ληφθεί υπόψη η ειδική χλωρίδα του περιβάλλοντος, ο ρυθμός και ο χαρακτήρας των ενεργειών καθαρισμού και απολύμανσης των κελαριών και αιθουσών αυτών, θα προσαρμοσθούν σ' αυτόν τον τύπο δραστηριότητας.» Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 25 Απριλίου 1997.

[Source: multi_eurlex | Tokens: 3920]